હેલ્થ ઈન્શ્યોરન્સ સેકટરમાં યુઝર ડેટાનો ઉપયોગ, તેની સુરક્ષા અને પ્રાઈવસી સાથે જોડાયેલા રેગ્યુલેશન પર હાલ તસવીરો સ્પષ્ટ નથી. જુલાઈ 2018માં વિમા ક્ષેત્રની નિયામક સંસ્થા વિમા વિનિયામક અને વિકાસ પ્રાધિકરણે જરૂરી ભલામણો કરી હતી. જોકે કોઈ નિયમ બનાવવા જેવા કોઈ પગલા ભર્યા નથી. આ સિવાય યુઝર ડેટાની ગોપનીયતા સાથે જોડાયેલા બે મુખ્ય બિલો હજી સુધી અટકેલા છે. તેમાં ડિજિટલ ઈન્ફોર્મેશન સિક્યોરિટી ઈન હેલ્થકેર એકટ (દિશા)નું ડ્રાફટ અને પર્સનલ ડેટા પ્રોટેકશ બિલ સામેલ છે.